Nkem Okocha bụ onye nwere nka ịchụnta ego na Naijiria bụ onye guzobere Mamamoni, ụlọ ọrụ mmekọrịta FinTech na-enye ụmụ nwanyị dara ogbenye n'ime obodo na obodo mepere emepe ikike aka ọrụ na mbinye ego. Ọ bụ onye mmeri na 2016 nke LEAP Africa Social Innovators Program (SIP) nke Union bank . Ọmụmụ na ntolite Okocha bụchaa na Lagos, Naịjirịa. Ọ malitere ụlọ akwụkwọ ogo dị elu na Auchi Polytechnic ma mesịa gaa Lagos State University ebe ọ nwetara akara mmụta bachelo na Bankin na Finans wee nata asambodo nka ichụnta ego na Tony Elumelu Entrepreneurship Program, o nwekwara asambodo azụmaahịa na nka ịchụnta ego si mahadum dị na Northwest . Site na mgbalị nwanyị isi mkpe bụ nne ya iji zuo ezinụlọ ya, ọ tọrọ ntọala Mamamoni, ụlọ ọrụ na-elekọta mmadụ nke na-ekwu okwu banyere mgbanwe obodo site n'inye ụmụ nwanyị nkwado ka ha nwee obere azụmahịa. O nwere oke mmasị banyere iwepu ụmụ nwanyị na ogbenye ma ulo ọrụ ya choro ịbelata nsogbu nke ịda ogbenye na Naijịrịa. Kemgbe afọ 2013, ọ metụtala ma nye nkwado ihe karịrị ụmụnwaanyị puku anọ na ọtụtụ ime obodo na obodo mepere emepe ma-nyefee ihe karịrị otu narị obere ego mbinye. .